rejauldu/bengali-wikipedia huggingface dataset:
মির্জা রুহুল আমিন (২৮ ফেব্রুয়ারি ১৯২১ - ১৯ জানুয়ারি ১৯৯৭) পঞ্চগড় জেলায় জন্মগ্রহণকারী একজন বাংলাদেশী রাজনীতিবিদ, ক্রীড়ানুরাগী, প্রাক্তন মন্ত্রী ও সংসদ সদস্য।তিনি এরশাদ সরকারের মন্ত্রীসভার একাধিক মন্ত্রণালয়ের দায়িত্বপ্রাপ্ত মন্ত্রী ছিলেন। তিনি মুসলিম লীগের মনোনয়নে দিনাজপুর-৪ ও ঠাকুরগাঁও-২ আসন থেকে নির্বাচিত সাবেক সংসদ সদস্য।   প্রাথমিক জীবন  ১৯২১ সালের ২৮ ফেব্রুয়ারি পঞ্চগড় জেলার আটোয়ারী উপজেলার মির্জাপুর গ্রামের সম্ভ্রান্ত মির্জা পরিবারে জন্মগ্রহণ করেন। ১৯৩৮ সালে তিনি ঠাকুরগাঁও ইংরেজি উচ্চ বিদ্যালয় (বর্তমানে ঠাকুরগাঁও সরকারি বালক উচ্চ বিদ্যালয়) থেকে ম্যাট্রিক পাস করেন। ১৯৪২ সালে কলকাতা বিশ্ববিদ্যালয় থেকে বিএ পাস করেন। দেশ বিভাগের পর তিনি ঠাকুরগাঁওয়ে স্থায়ীভাবে বসবাস শুরু করেন।   পরিবার  মির্জা রুহুল আমিনের পিতার নাম মির্জা আজিমউদ্দিন সরকার। মির্জা আমিনরা তিন ভাই, তার অপর দুই ভাই হচ্ছেন সাবেক সংসদ সদস্য ৪র্থ সংসদের স্পিকার মির্জা গোলাম হাফিজ ও এস আর মির্জা। মির্জা আমিনের তিন সন্তান, বড় ছেলে বাংলাদেশ জাতীয়তাবাদী দল (বিএনপি) এর বর্তমান মহাসচিব মির্জা ফখরুল ইসলাম আলমগীর, মেজো ছেলে মির্জা ইকবাল আমিন ও ছোট ছেলে ঠাকুরগাঁও পৌরসভা মেয়র মির্জা ফয়সল আমিন।https://www.nbs24.org/2018/05/28/271045/মির্জা-রুহুল-আমিনের-২২-তম  কর্মজীবন ঠাকুরগাঁওয়ের পীরগঞ্জ হাই স্কুলের প্রধান শিক্ষক এবং ঠাকুরগাঁও হাই স্কুলের শিক্ষক ছিলেন তিনি।   রাজনৈতিক জীবন ১৯৬২-৬৬ সালে পরপর দুই বার পূর্ব পাকিস্তানের প্রাদেশিক আইন সভার সদস্য নির্বাচিত হন। তিনি ঠাকুরগাঁও পৌরসভায় দীর্ঘ ১৭ বছর মেয়র হিসেবে দায়িত্ব পালন করেন।  ১৯৭৯ সালে তিনি দিনাজপুর-৪ ও ১৯৮৮ সালে ঠাকুরগাঁও-২ আসন থেকে জাতীয় সংসদ সদস্য নির্বাচিত হন। তিনি বাংলাদেশ সরকারের মন্ত্রীসভার কৃষিমন্ত্রী, সমাজকল্যাণ মন্ত্রী এবং মৎস্য ও পশু সম্পদ মন্ত্রী হিসেবে দায়িত্ব পালন করেছেন।  ২০১৬ সালে আওয়ামী লীগ নেতা দিনাজপুর-২ আসনের সাবেক সাংসদ খালিদ মাহমুদ চৌধুরী দাবি করেন মির্জা রুহুল আমিন একজন "যুদ্ধাপরাধী" এবং যুদ্ধাপরাধীদের তালিকায় তার নাম ৭১০ নাম্বরে ছিলো। তবে আওয়ামী লীগ সরকারের প্রকাশিত ২০১৯ সালে আওয়ামী লীগ সরকার রাজাকারদের যে তালিকা প্রকাশ করে সেই তালিকায় মির্জা রুহুল আমিনের নাম নেই।   মৃত্যু  মির্জা রুহুল আমিন ১৯৯৭ সালের ১৯ জানুয়ারি মৃত্যুবরণ করেন।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:পঞ্চগড় জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের কৃষিমন্ত্রী বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের মৎস্য ও প্রাণিসম্পদমন্ত্রী বিষয়শ্রেণী:জাতীয় পার্টির রাজনীতিবিদ বিষয়শ্রেণী:ঠাকুরগাঁও জেলার ব্যক্তি বিষয়শ্রেণী:বাংলাদেশের ভূমিমন্ত্রী
আহমদ মুস্তফা মুহাম্মদ সাইদ (; জন্ম: ১০ জানুয়ারি ১৯৯৬; আহমদ সাইদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।  ২০২৪ সালে, সাইদ মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৯ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৪২ ম্যাচে ২টি গোল করেছেন।   প্রারম্ভিক জীবন  আহমদ মুস্তফা মুহাম্মদ সাইদ ১৯৯৬ সালের ১০ই জানুয়ারি তারিখে মিশরের মিনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সাইদ মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২৪ সালের ২৪শে জুলাই তারিখে তিনি ডোমিনিকান প্রজাতন্ত্র অনূর্ধ্ব-২৩ দলের বিরুদ্ধে ম্যাচে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4317056 সাইদ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল মিশর  ২০১৯  ৩  ০ ২০২০  ২  ০ ২০২১  ৮  ১ ২০২২  ১৩  ০ ২০২৩  ১০  ১ ২০২৪  ৬  ০ সর্বমোট  ৪২  ২   তথ্যসূত্র    বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:মোরেইরেন্সে ফুটবল ক্লাবের খেলোয়াড় বিষয়শ্রেণী:ক্লাব দেস্পোর্তিভো নাসিওনালের খেলোয়াড় বিষয়শ্রেণী:রয়্যাল লিরসে স্পোর্টস ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
আমিনুল ইসলাম একজন বাংলাদেশি রাজনীতিবিদ এবং তিনি একাদশ জাতীয় সংসদ সদস্য ছিলেন। তিনি চাঁপাইনবাবগঞ্জ-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন। তিনি বাংলাদেশ জাতীয়তাবাদী দল (বিএনপি) কেন্দ্রীয় নির্বাহী কমিটির শিল্প ও বাণিজ্য বিষয়ক সহ-সম্পাদক  আছেন । আবার চাঁপাইনবাবগঞ্জ জেলা বিএনপির সাধারণ সম্পাদক ছিলেন   প্রারম্ভিক জীবন  আমিনুল ইসলাম ১৯৬৯ সালের ১৫ জুন চাঁপাইনবাবগঞ্জ জেলার নাচোল উপজেলায় জন্মগ্রহণ করেন। তার পৈতৃক নিবাস লালমনিরহাট জেলার সদর উপজেলার মাহেন্দ্রনগর ইউনিয়নের হাড়িভাঙ্গা গ্রামে। তার পিতার নাম হামিদুর রহমান ও মাতার নাম সোনিয়া রহমান। হামিদুর রহমান স্থানীয় রেজিস্ট্রি অফিসে মুহুরি ছিলেন। আমিনুল উচ্চ মাধ্যমিক পর্যন্ত লেখাপড়া করে ব্যবসাতে যুক্ত হন।   রাজনৈতিক জীবন  আমিনুল ইসলাম ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে তিনি বাংলাদেশ আওয়ামী লীগের প্রার্থী জিয়াউর রহমানকে পরাজিত করে চাঁপাইনবাবগঞ্জ-২ (ভোলাহাট, নাচোল ও গোমস্তাপুর) আসন থেকে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে অংশ নিয়ে জিয়াউর রহমানের কাছে পরাজিত হন। তিনি চাঁপাইনবাবগঞ্জ জেলা বিএনপির সাধারণ সম্পাদক হিসেবে দায়িত্ব পালন করছেন।  তিনি একাদশ জাতীয় সংসদ সদস্য পদত্যাগ করায় চাঁপানবাবগঞ্জ-২ (ভোলাহাট-গোমস্তাপুর-নাচোল) আসনটি ফাঁকা হয়। ১১ ডিসেম্বর ২০২২ জাতীয় সংসদ থেকে বিএনপির সাত সংসদ সদস্য পদত্যাগ করেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:চাঁপাইনবাবগঞ্জ জেলার রাজনীতিবিদ
এটি হিন্দি চলচ্চিত্রগুলির তালিকা যেগুলি ২০২৩ সালে মুক্তি পাবে৷   জানুয়ারি-মার্চ  খোলা হচ্ছে শিরোনাম পরিচালক কাস্ট স্টুডিও (প্রোডাকশন হাউস) সূত্র জে</br> ক</br> এন 13 কুট্টে আসমান ভরদ্বাজ  টি-সিরিজ ফিল্মস, লভ ফিল্মস, বিশাল ভরদ্বাজ ফিল্মস  25 পাঠান সিদ্ধার্থ আনন্দ  যশ রাজ ফিল্মস  চ</br> ই</br> খ 10 শেহজাদা রোহিত ধাওয়ান  টি-সিরিজ ফিল্মস, আল্লু এন্টারটেইনমেন্ট, হারিকা ও হাসিন ক্রিয়েশনস, ব্র্যাট ফিল্মস  17 ময়দান অমিত শর্মা  জি স্টুডিও, বেভিউ প্রকল্প  24 সেলফি রাজ মেহতা ধর্ম প্রোডাকশন, পৃথ্বীরাজ প্রোডাকশন, ম্যাজিক ফ্রেম, কেপ অফ গুড ফিল্মস  এম</br> ক</br> আর 8 লাভ রঞ্জনের শিরোনামহীন চলচ্চিত্র লাভ রঞ্জন  টি-সিরিজ ফিল্মস, লভ ফিল্মস  30 ভোলা অজয় দেবগন  টি-সিরিজ ফিল্মস, রিলায়েন্স এন্টারটেইনমেন্ট, অজয় দেবগন এফফিল্মস, ড্রিম ওয়ারিয়র পিকচার্স    এপ্রিল-জুন  খোলা হচ্ছে শিরোনাম পরিচালক কাস্ট স্টুডিও (প্রোডাকশন হাউস) সূত্র ক</br> পৃ</br> আর 7 ষাঁড় আদিত্য নিম্বালকর শাহিদ কাপুর টি-সিরিজ ফিল্ম  বাওয়াল নীতেশ তিওয়ারি  নাদিয়াদওয়ালা গ্র্যান্ডসন এন্টারটেইনমেন্ট, আর্থস্কাই পিকচার্স  21 কিসি কা ভাই কিসি কি জান ফরহাদ সামজি  সালমান খান ফিল্মস, নাদিয়াদওয়ালা গ্র্যান্ডসন এন্টারটেইনমেন্ট  এম</br> ক</br> Y 12 ইয়ারিয়ান ২  টি-সিরিজ ফিল্মস, বিএলএম পিকচারার্স  26 স্বাধীন বীর সাভারকর রণদীপ হুদা  আনন্দ পণ্ডিত মোশন পিকচার্স, লিজেন্ড স্টুডিও  জে</br> উ</br> এন 2 জওয়ান অ্যাটলি  রেড চিলিস এন্টারটেইনমেন্ট  16 আদিপুরুষ  ওম রাউত  টি-সিরিজ ফিল্ম, রেট্রোফাইলস  23 ড্রিম গার্ল 2 রাজ শাণ্ডিল্য  বালাজি মোশন পিকচার্স  29 সত্যপ্রেম কি কথা সমীর বিদ্বানস  নাদিয়াদওয়ালা গ্র্যান্ডসন এন্টারটেইনমেন্ট, নমঃ পিকচার্স    জুলাই-সেপ্টেম্বর  খোলা হচ্ছে শিরোনাম পরিচালক কাস্ট স্টুডিও (প্রোডাকশন হাউস) সূত্র জে</br> উ</br> এল ক</br> উ</br> জি 11 পশু সন্দীপ রেড্ডি ভাঙ্গা  টি-সিরিজ ফিল্মস, সিনে১ স্টুডিও, ভদ্রকালী পিকচার্স  15 তারিক অরুণ গোপালন জন আব্রাহাম জেএ এন্টারটেইনমেন্ট, বেক মাই কেক ফিল্মস  এস</br> ই</br> পৃ 5 শুভ শিক্ষক দিবস মিখিল মুসলে  ম্যাডক ফিল্মস  খোলা হচ্ছে শিরোনাম পরিচালক কাস্ট স্টুডিও (প্রোডাকশন হাউস) সূত্র ও</br> গ</br> টি এন</br> ও</br> ভি 10 বাঘ ঘ মনীশ শর্মা  যশ রাজ ফিল্মস  100% সাজিদ খান  টি-সিরিজ ফিল্ম, অ্যাসোসিয়েশন মিডিয়া দ্বারা দোষী  ডি</br> ই</br> গ 22 বাদে মিয়াঁ ছোট মিয়াঁ আলী আব্বাস জাফর  পূজা এন্টারটেইনমেন্ট, এএজেড ফিল্মস  ডানকি রাজকুমার হিরানি  রেড চিলিস এন্টারটেইনমেন্ট, রাজকুমার হিরানি ফিল্মস    মন্তব্য    তথ্যসূত্র   বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২৩-এর চলচ্চিত্র
চাইনিজ ব্র্যান্ডেড সুইফট (বৈজ্ঞানিক নাম: Pelopidas sinensis (Mabille)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।Chauhan, N. B., Bamaniya, V. V., & Raval, J. V. (2022). Comparative evaluation of butterfly fauna at two selected sites of Junagadh and first occurrence of two new species of butterflies at Junagadh, Gujarat, India. International Journal of Entomology Research7 (4), 143-155. এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ৪ এর তালিকার অন্তর্ভুক্ত।Chaudhary, R., & Madan, S. (2024). of Large Branded Swift Pelopidas sinensis (Mabille, 1877)(Hesperiidae: Hesperiinae) in Delhi, India. Journal of Threatened Taxa, 16(3), 25013-25015.https://doi.org/10.11609/jott.8715.16.3.25013-25015   চিত্রশালা   তথ্যসূত্র    বিষয়শ্রেণী:ভারতের প্রজাপতি
ভাষাবিজ্ঞানের পরিভাষায় পরম গাঠনিক উপাদান () বলতে বাক্যের তেমন একটি গাঠনিক উপাদানকে বোঝায়, যা বাক্যের বাকী অংশ থেকে পৃথক বা বিচ্ছিন্ন।  ইংরেজি ভাষাতে বিশেষণ ও ক্রিয়াবিশেষণগুলিকে এভাবে ব্যবহার করা যায়। যেমন - Nevertheless, the inevitable happened. বাক্যটিতে nevertheless ক্রিয়াবিশেষণটিকে একটি পরম গাঠনিক উপাদান হিসেবে ব্যবহার করা হয়েছে। একইভাবে Hungry, she let out a scream. বাক্যটিতে Hungry বিশেষণটি একটি পরম গাঠনিক উপাদান।   আরও দেখুন   বাক্য  বিষয়শ্রেণী:ব্যাকরণ বিষয়শ্রেণী:বাক্যতত্ত্ব
আবি ম্নিগেল মসজিদ () হল তিউনিসের মেদিনার উত্তরে বাব সুইকা এলাকার কাছে অবস্থিত একটি ছোট মসজিদ।   অবস্থান  মসজিদটি ১৬ এল নেফ্তা স্ট্রিটে অবস্থিত।   নামকরণের ইতিহাস  ইতিহাসবিদ মোহামেদ বেলখোদজার মতে মসজিদটির নামের দুটি সম্ভাব্য উৎস রয়েছে। এটি হয়তো খুব বেশি পরিচিত নন এমন একজন সাধু ব্যক্তি আবি ম্নিগেল-এর নামে রাখা হয়েছে, অথবা এটি "আবি ম্নিগেল পাখি" (তায়র আল আবাবিল)-এর নামানুসারে রাখা হয়েছে, যা কোরআনে উল্লিখিত একটি পবিত্র পাখি।   ইতিহাস  মসজিদের প্রবেশদ্বারে থাকা স্মারক ফলকের তথ্য অনুসারে, এটি ১৩শ শতাব্দীতে নির্মিত হয়।  এই মসজিদের বিশেষত্ব হলো এর মিম্বা‌র যা ১৪৯৩ সালে তৈরি হয়েছিল। এই মসজিদের মিম্বারে শাহাদাহ খোদাই করা রয়েছে।  ১৯৬৩ থেকে ১৯৬৬ সালের মধ্যে মসজিদটি পুনরুদ্ধার করা হয়।   তথ্য‌সূত্র   বিষয়শ্রেণী:১১শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
আক্রোশ একটি একশনধর্মী ভারতীয় বাংলা চলচ্চিত্র যার পরিচালক সুজিত গুহ। এই ছবিটি ১৯৮৯ সালে মুক্তি পায়।   কাহিনী  সম্রাটের সমাজবিরোধী কার্যকলাপে অতিষ্ঠ হয়ে সরকার দক্ষ পুলিশ অফিসার সুব্রতকে পাঠায় তাকে ধরতে। সম্রাট অনাথ, সে জানেনা তার মাতা পিতা কে। সে সমাজবিরোধী আখ্যা পেলেও গরীবের রবিনহুড। গ্রামের অত্যাচারী জমিদার পান্নালাল চায় সম্রাটের প্রেমিকা চুমকিকে বিয়ে করতে। সুব্রত সম্রাটকে গ্রেপ্তার করে, কিন্তু জেলে আটকে রাখতে পারেনা। সে জেল ভেঙ্গে পালায় যখন জানতে পারে সুব্রতর প্রেমিকা মিলিকে অপহরণ করেছে পান্নালাল। সুব্রতর পিতা জানেন সম্রাটের আসল পরিচয়। সে তার বিবাহিত স্ত্রীর পূর্ব সন্তান।   অভিনয়   ভিক্টর বন্দ্যোপাধ্যায় - সম্রাট  রঞ্জিত মল্লিক - সুব্রতর পিতা  উৎপল দত্ত - পান্নালাল  প্রসেনজিৎ চট্টোপাধ্যায় - সুব্রত  দেবশ্রী রায় - চুমকি  রুমা গুহঠাকুরতা  গীতা দে  শকুন্তলা বড়ুয়া  শুভেন্দু চট্টোপাধ্যায়  নির্মল কুমার  পুনম দাশগুপ্তা - মিলি   তথ্যসূত্র   বিষয়শ্রেণী:১৯৮৯-এর চলচ্চিত্র বিষয়শ্রেণী:বাংলা ভাষার চলচ্চিত্র
নিকি চৌ (周勵淇, পূর্বে 周麗淇; জন্ম ৩০ আগস্ট ১৯৭৯) একজন হংকংয়ীয় অভিনেত্রী ও গায়িকা।   জীবনের প্রথমার্ধ  চৌ-এর জন্ম ও বেড়ে ওঠা হংকংয়ে। তিনি ম্যান্ডারিন ভাষায় সাবলীল। তবে, নেটিজেনরা উল্লেখ করেছেন যে তার ক্যান্টোনিজ উচ্চারণ নিখুঁত নয়। কারণ সে তার পরিবারে সাংহাই ভাষায় কথা বলে বড় হয়েছেন। তিনি হংকংয়ের মডেল ক্যাথি চৌ এর ছোট বোন। নিকির স্কুল জীবন শেষ হয়ে যায় যখন একজন এজেন্ট তাকে মডেলিংয়ের সুযোগ দেয়। এটি ছিল একজন শিল্পী হিসেবে তার জীবনের শুরু। তখন তার বয়স ছিল মাত্র ১৭ বছর।   তথ্যসূত্র    বহিঃসংযোগ    ওয়েইবো  কারাজেন: নিকি চৌ অ্যালবাম পর্যালোচনা এবং চীনা গানের কথা  নিকি চৌ-এর গোলাপী কাজের সৃষ্টি (p1 ~4.htm, শব্দ এবং ভিডিও)    ।  নিকি চৌ-এর পুরনো সাক্ষাৎকার (পৃষ্ঠা ১ ~২.htm, শব্দ ও ভিডিও)    ।  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:২১শ শতাব্দীর হংকংয়ীয় গায়িকা বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:চীনা ভাষার লেখা থাকা নিবন্ধ
সিমৃথি হরেশ বঠিজা (জন্ম: ৯ এপ্রিল ১৯৯৯) হলেন একজন ভারতীয় মডেল ও সুন্দরী প্রতিযোগিতার শিরোপাধারী। গ্ল্যামানন্দ মিস ইন্ডিয়া ইন্টারন্যাশনাল ২০১৯ শিরোপাধারী হিসাবে তিনি জাপানের টোকিওতে মিস ইন্টারন্যাশনাল প্রতিযোগিতার ৫৯তম আসরে ভারতের প্রতিনিধিত্ব করেছিলেন।   শিক্ষা ও কর্মজীবন  ১৯৯৯ সালের ৯ এপ্রিল একটি সিন্ধি পরিবারে সিমৃথির জন্ম হয়েছিল এবং তিনি মহারাষ্ট্রের থানের স্যাক্রেড হার্ট স্কুলে পড়াশোনা করেছিলেন। মুম্বইয়ের জয় হিন্দ কলেজ থেকে তিনি গণমাধ্যম বিষয়ে স্নাতক ডিগ্রি অর্জন করেছেন। তিনি জাতীয় স্তরের একজন ফেন্সিং অ্যাথলেট এবং রাজ্য পর্যায়ে রোল বল খেলেছেন। তিনি একজন প্রশিক্ষিত নৃত্যশিল্পী এবং ৪ বছর ধরে রেডিও জকি হিসাবে কাজ করেছেন।  এমটিভি চ্যানেলের আপাতবাস্তব টেলিভিশন অনুষ্ঠান 'এলিভেটর পিচ'-এর একটি পর্বে তিনি প্রদর্শিত হয়েছিলেন। তিনি সিনেপোলিসের (ভারত) জন্য একটি টেলিভিশন বিজ্ঞাপনেও কাজ করেছিলেন। তিনি বিভিন্ন পোশাক ব্র্যান্ডের ফ্যাশন মডেল হিসাবে কাজ করেছেন।   সাফল্য  ২০১৭ সালে সিমৃথি বঠিজা ইন্ডিয়ান মডেল লুক প্রতিযোগিতায় চূড়ান্ত প্রতিযোগী হিসাবে নির্বাচিত হয়েছিলেন। ১৯ বছর বয়সে তিনি একটি আঞ্চলিক প্রতিযোগিতা (মিস মুম্বাই ২০১৮) জিতেছিলেন। পরের বছর, তিনি গ্ল্যামান্যান্ড সুপারমডেল ইন্ডিয়া প্রতিযোগিতার জন্য অডিশন দিয়েছিলেন এবং চূড়ান্ত প্রতিযোগী হিসাবে তালিকাভুক্ত হয়েছিলেন। প্রতিযোগিতায় সমগ্র ভারত থেকে ১৯ জন চূড়ান্ত প্রতিযোগী অংশ নিয়েছিল। ২০১৯ সালের ২৯ সেপ্টেম্বরে জয়পুরের জয়বাগ প্রাসাদে প্রতিযোগিতার সমাপনী পর্ব অনুষ্ঠিত হয়েছিল। এতে তিনি পূর্ববর্তী বছরের শিরোপাধারী তনিশকা ভোসলের কাছ থেকে মিস ইন্ডিয়া ইন্টারন্যাশনাল ২০১৯-এর বিজয়ী মুকুট পেয়েছিলেন এবং জাপানের টোকিওতে অনুষ্ঠিত "মিস ইন্টারন্যাশনাল ২০১৯" প্রতিযোগিতায় ভারতের প্রতিনিধিত্ব করার অধিকার অর্জন করেছিলেন।   টেলিভিশন  সালশিরোনামভূমিকানেটওয়ার্কটীকা২০১৮এলিভেটর পিচনিজেরএমটিভি (ভারত)পর্ব ১১ - ফ্রেন্ড জোন নো মোর   তথ্যসূত্র    বইঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:ভারতীয় মডেল বিষয়শ্রেণী:মিস ইন্টারন্যাশনাল ২০১৯-এর প্রতিনিধি বিষয়শ্রেণী:জীবিত ব্যক্তি বিষয়শ্রেণী:সিন্ধি ব্যক্তি বিষয়শ্রেণী:ভারতীয় নারী অসিক্রীড়াবিদ বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মুম্বইয়ের নারী মডেল বিষয়শ্রেণী:মহারাষ্ট্রের নারী মডেল বিষয়শ্রেণী:সিন্ধি অভিনেত্রী
ওলফা ইউসুফ একজন তিউনিসিয়ান বিশ্ববিদ্যালয়ের অধ্যাপক এবং আরবি ভাষাতত্ত্ব, মনোবিশ্লেষণ এবং ফলিত ইসলামি শিক্ষা বিশেষজ্ঞ একজন লেখক। তার প্রকাশনাগুলিতে ইসলাম, কুরআন, ইসলামে নারীর স্থান, ধর্মীয় স্বাধীনতা এবং আন্তঃধর্মীয় সংলাপ সম্পর্কিত বিষয়বস্তু রয়েছে।   জীবনী  ওলফা ইউসুফ ১৯৬৪ সালে উপকূলীয় শহর সোসেতে জন্মগ্রহণ করেন। সেখানে তিনি তার প্রাথমিক ও মাধ্যমিক শিক্ষা লাভ করেন। এরপর তিনি বিএ এবং একটি "একত্রীকরণ" ডিপ্লোমা পাওয়ার জন্য ইকোলে নরমাল সুপারিউর ডি টিউনিসে অধ্যয়ন করেন। কলেজে পড়াশোনার সময় তিনি প্রায়শই শ্রেষ্ঠ ছাত্রী ছিলেন এবং ১৯৮৭ সালে সালে রাষ্ট্রপতি হাবিব বোরগুইবা কর্তৃক পুরস্কৃত ও সম্মানিত হন। ২০০২ সালে আরবি ভাষা ও সাহিত্যে ইউসুফের পিএইচডি "কুরআনে বহুত্ববাদ" বিষয় নিয়ে করেন।  ইউসুফ ২০০৯ থেকে ২০১১ সাল পর্যন্ত কার্থেজের উচ্চশিশু নির্বাহী প্রতিষ্ঠানের পরিচালক এবং তিউনিসিয়ার জাতীয় গ্রন্থাগারের প্রধান হিসেবে বিভিন্ন প্রশাসনিক পদে অধিষ্ঠিত ছিলেন। « Olfa Youssef dénonce « la démission de l’autorité » et renonce à la direction de la Bibliothèque nationale », Leaders, 4 mai 2011   একাডেমিক কাজ  ২০০৩ সালে, ইউসুফ তার ডক্টরেট গবেষণা "কুরআনে বহুত্ববাদ" প্রকাশ করেন। এই গবেষণায় তিনি কোরআনের ভাষা বিশ্লেষণ করে দেখান যে, কোরআনের অনেক শব্দের একাধিক অর্থ থাকতে পারে, এবং তাই তার ব্যাখ্যাও একাধিকভাবে হওয়া স্বাভাবিক।  ইউসুফ দাবি করেন যে যদিও ইসলামের দীর্ঘ ইতিহাস জুড়ে কিছু নির্দিষ্ট মতবাদকে এমনভাবে ধরা হয়েছে যেন সেগুলো প্রশ্ন করা যায় না। কিন্তু কোরআনে এমন কোনো স্পষ্ট প্রমাণ নেই যা এসব বিশ্বাসকে একেবারে চূড়ান্ত ও অপরিবর্তনীয় নিয়ম হিসেবে প্রমাণ করে।   উদাহরণস্বরূপ, তার "দ্য কনফিউশন অফ আ মুসলিম ওম্যান: অন ইনহেরিটেন্স, ম্যারেজ অ্যান্ড হোমোসেক্সুয়ালিটি" (২০০৮) বইটিতে এই ধরণের ধারণা প্রকাশ করা হয়েছে। এই ধরণের একটি বই পড়ার পর, রক্ষণশীলরা এই সিদ্ধান্তে উপনীত হন যে ইউসুফ ইঙ্গিত দিচ্ছেন যে ইসলামে সমকামিতা অবৈধ নয়। একজন মেয়ের তার ভাইয়ের অর্ধেক অংশ তাদের বাবা-মায়ের কাছ থেকে উত্তরাধিকার সূত্রে পাওয়ার কথা নয় এবং একজন পুরুষের বহুবিবাহের অধিকারও নেই। এই বইটি বিতর্ক এবং আইনি মামলার সূত্রপাত করে।  ইউসুফ "দ্য ড্রামাটিক ডিসকোর্স অফ মাহমুদ মেসাদির দ্য ড্যাম" World Cat author listing লিখেছেন এবং "দ্য ড্রামাটিক ডিসকোর্স অফ মাহমুদ মেসাদির দ্য ড্যাম" (১৯৯৪) সহ-লেখক এবং "উইমেন ইন কুরআন অ্যান্ড সুন্নাহ" (১৯৯৭), "দ্য কুরআন অ্যাট দ্য রিস্ক অফ সাইকোঅ্যানালাইসিস" (২০০৭), "বেরেফট অফ রিজন অ্যান্ড রিলিজিয়ন" (২০০৩) এবং " ইয়ার্নিং " (২০১০) সহ অন্যান্য বই প্রকাশ করেছেন।   তথ্যসূত্র   বিষয়শ্রেণী:তিউনিশীয় নারীবাদী বিষয়শ্রেণী:ইসলামি নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম
লাওস জাতীয় ফুটবল দল (; ) হচ্ছে আন্তর্জাতিক ফুটবলে লাওসের প্রতিনিধিত্বকারী পুরুষদের জাতীয় দল, যার সকল কার্যক্রম লাওসের ফুটবলের সর্বোচ্চ নিয়ন্ত্রক সংস্থা লাও ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৬৮ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬১ সালের ১২ই ডিসেম্বর তারিখে, লাওস প্রথমবারের মতো আন্তর্জাতিক খেলায় অংশগ্রহণ করেছে; বার্মার রাঙ্গুনে অনুষ্ঠিত উক্ত ম্যাচে লাওস দক্ষিণ ভিয়েতনামের কাছে ৭–০ গোলের ব্যবধানে পরাজিত হয়েছে।  ২৫,০০০ ধারণক্ষমতাবিশিষ্ট নতুন লাওস জাতীয় স্টেডিয়ামে পাওয়ার স্টিকি রাইস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লাওসের রাজধানী ভিয়েনতিয়েনে অবস্থিত। বর্তমানে এই দলের ম্যানেজারের দায়িত্ব পালন করছেন ভি সুন্দ্রমূর্তি এবং অধিনায়কের দায়িত্ব পালন করছেন উথাই থানির মধ্যমাঠের খেলোয়াড় সুকাফোন ভংচিংখাম।  লাওস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও লাওস এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি সলিডারিটি কাপে লাওস এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৬ এএফসি সলিডারিটি কাপে তৃতীয় স্থান অর্জন করা, সেখানে তারা ব্রুনাইকে ৩–২ গোলের ব্যবধানে পরাজিত করেছে।  ভিসায় ফাফুভানিন, সায়নাখোনেভিং ফোম্মাপানিয়া, খামফেং সায়াভুর্তি, সুকাফোন ভংচিংখাম এবং জাইসঙ্গখাম চাম্পাথংয়ের মতো খেলোয়াড়গণ লাওসের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে লাওস তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ২১০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লাওসের সর্বোচ্চ অবস্থান হচ্ছে ১৪২তম (যা তারা ১৯৬১ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  ১৯৯৮   ২০০২  উত্তীর্ণ হয়নি  ৬  ১  ১  ৪  ৩  ৪০  ২০০৬  ৮  ০  ১  ৭  ৩  ৩৬  ২০১০  অংশগ্রহণ করেনি  অংশগ্রহণ করেনি  ২০১৪  উত্তীর্ণ হয়নি  ৪  ১  ০  ৩  ১১  ১৯  ২০১৮  ৮  ১  ১  ৬  ৬  ২৯  ২০২২  অনির্ধারিত  অনির্ধারিত মোট   ০/২১   ২৬  ৩  ৩  ২০  ২৩  ১২৪  তথ্যসূত্র  বহিঃসংযোগ     ফিফা-এ লাওস জাতীয় ফুটবল দল    এএফসি-এ লাওস জাতীয় ফুটবল দল   বিষয়শ্রেণী:লাওস জাতীয় ফুটবল দল বিষয়শ্রেণী:এশিয়ার জাতীয় ফুটবল দল
চিবা জাপানের চিবা প্রশাসনিক অঞ্চলের রাজধানী। এটি টোকিও উপসাগরের তীরে টোকিও শহরের কেন্দ্র থেকে প্রায় ৪০ কিলোমিটার (২৫ মাইল) পূর্বে অবস্থিত। শহরটি ১৯৯২ সালে সরকার-মনোনীত শহরে পরিণত হয়। শহরের জনসংখ্যা ২০১৯ সালের জুন মাসের হিসাবে ৯,৭৯,৭৬৮ জন ও জনসংখ্যার ঘনত্ব প্রতি বর্গ কিলোমিটারে ৩,৬০৫ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)।  চিবা শহরটি কান্তো অঞ্চলের প্রাথমিক সমুদ্রবন্দরসমূহের মধ্যে একটি এবং এটি জাপানের সর্বোচ্চ পরিমাণের পণ্য পরিচালনাকারী বন্দরসমূহের মধ্যে অন্যতম চিবা বন্দরের কেন্দ্রস্থল। শহরের বেশিরভাগ অংশ আবাসিক এলাকা নিয়ে গড়ে উঠেছে, যদিও উপকূলে অনেক কারখানা ও গুদাম রয়েছে। শহরে বেশ কয়েকটি প্রধান নগর কেন্দ্র রয়েছে, যার মধ্যে অন্যতম প্রধান জলভাগের তীরবর্তী ব্যবসায়িক জেলা মাকুহারি, যেখানে মাকুহারি মেসে অবস্থিত এবং কেন্দ্রীয় চিবা, যেখানে প্রশাসনিক অঞ্চলের সরকারি কার্যালয় ও সিটি হল অবস্থিত।  চিবা বিশ্বের সবচেয়ে দীর্ঘ ঝুলন্ত মনোরেল চিবা আরবান মনোরেলের জন্য বিখ্যাত। শহরের কিছু জনপ্রিয় গন্তব্যসমূহের মধ্যে রয়েছে: ১,৩৪,০০০ বর্গমিটার (১,৬০,০০০ বর্গ ইয়ার্ড) আয়তন বিশিষ্ট বিশ্বের বৃহত্তম শেলমাউন্ড কাসোরি শেল মিডেন, জাপানের প্রথম কৃত্রিম সৈকত ও জাপানের দীর্ঘতম কৃত্রিম সৈকতের অংশ ইনেজ সৈকত এবং দাঁড়িয়ে থাকা লাল পান্ডা ফুতার কারণে জনপ্রিয় চিবা সিটি জুলজিক্যাল পার্ক।   জনসংখ্যার উপাত্ত   শহরের আনুমানিক জনসংখ্যা ২০১৬ সালের ফেব্রুয়ারি মাস পর্যন্ত ৯,৭২,৮৬১ জন ছিল এবং জনসংখ্যার ঘনত্ব প্রতি বর্গ কিলোমিটারে ৩,৫৮০ জন ছিল। শহরের আয়তন ২৭১.৭৭ বর্গ কিলোমিটার (১০৪.৯৩ বর্গ মাইল)। শহরে ২০০৭ সালের ৩১শে মার্চ পর্যন্ত ১৯,১৩৫ জন নিবন্ধিত বিদেশী বাসিন্দা ছিল, যা মোট জনসংখ্যার প্রায় ২%। এটি জাপানের ১৪তম জনবহুল শহর।   রাজনীতি ও সরকার   চিবা ২০০৯ সালের ১ মে পর্যন্ত একটি স্বতন্ত্র রাজনীতিবিদ (এলডিপি ও কোমেইতোর সমর্থনে নির্বাচিত) কেইচি সুরুউকা দ্বারা শাসিত ছিল। টোকিও মেট্রোপলিটন পুলিশ কর্তৃক দুর্নীতির তদন্তের সময় ২০০৯ সালের এপ্রিল মাসে তাঁকে গ্রেফতার করা হয়। তিনি ডিপিজে এর তোশিহিতো কুমগাই দ্বারা অনুসৃত হন, যিনি ২০০৯ সালের জুন মাসে নির্বাচনে জয়ী হন।DPJ-backed Kumagai takes Chiba mayoral election, Japan Times Online, June 15, 2009  সিটি বিধানসভায় ৫৪ জন জন নির্বাচিত সদস্য রয়েছে।   জলবায়ু   চিবায় গরম গ্রীষ্ম ও শীতল থেকে মৃদু শীতকালের সাথে একটি আর্দ্র উপ-গ্রীষ্মমণ্ডলীয় জলবায়ু (কোপেন জলবায়ু শ্রেণিবিভাগ সিএফএ) রয়েছে। সারা বছর উল্লেখযোগ্য পরিমাণে বৃষ্টিপাত ঘটে, তবে শীতকালে কিছুটা কম বৃষ্টিপাত ঘটে।   আরও দেখুন       তথ্যসূত্র  বিষয়শ্রেণী:চিবা বিষয়শ্রেণী:চিবা প্রশাসনিক অঞ্চলের শহর বিষয়শ্রেণী:জাপানের জনবহুল উপকূলীয় স্থান
নবীন জয়সওয়াল ভারতের ঝাড়খণ্ড বিধানসভার সদস্য। তিনি হাতিয়া বিধানসভা আসনের বিধায়ক হিসাবে প্রতিনিধিত্ব করেছেন। তিনি সর্ব ঝাড়খণ্ড ছাত্র ইউনিয়নের সদস্য ছিলেন এবং ২০১৪ সালের নভেম্বরে ঝাড়খণ্ড বিকাশ মোর্চা (প্রজাতন্ত্রিক) দলে যোগ দেন। HATIA MLA NAVIN JAISWAL JOINS JVM  ফেব্রুয়ারি ২০১৫ সালে, জয়সওয়াল ছয় এমএলএ -এর মধ্যে ছিলেন যারা বিজেপিতে যোগদান করেছিলেন। এটা ছিল তাদের স্পিকারের নিকট ভারতীয় জনতা পার্টির জোট সদস্যদের পাশে বসার অনুমতি চাওয়ার পরের দিনের ঘটনা। RS POLLS: HC TO HEAR JVM PLEA ON JUNE 46 oppn MLAs join BJP, govt gets majority in Jharkhand    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিকাশ মোর্চা (প্রজাতান্ত্রিক) এর রাজনীতিবিদ বিষয়শ্রেণী:অল ঝাড়খণ্ড স্টুডেন্টস ইউনিয়নের রাজনীতিবিদ বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:ঝাড়খণ্ড বিধানসভার সদস্য ২০১৯-২০২৪ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
আনোয়ার উল হক মুজাহিদ (জন্ম ১৯ 19,, নানগারাহর প্রদেশ )  নিহত আফগান জঙ্গি নেতা এবং মোহাম্মদ ইউনিস খালিসের হিজব-ই-ইসলামী খালিসের প্রতিষ্ঠাতা । ২০০৬ সালে খলিস মারা গেলে তার পুত্র সংগঠনটির দায়িত্ব গ্রহণ করেন,Hizb-i-Islami Khalis (HIK) [Malawi Khalis] GlobalSecurity.org তবে পরে তা <i>তোরা বোরা মিলিটারি ফ্রন্টে</i> স্থানান্তরিত হয়। ২০০৯ সালের জুনে পেশোয়ারে একটি অভিযানের সময় তাকে আইএসআই দ্বারা গ্রেপ্তার করা হয়েছিল বলে ধারণা করা হয়েছিল  এবং পরে ২০১২ সালে তাকে অবরুদ্ধ করা হয়েছিল। ২০১৬ সালের ২২ আগস্ট তালিবানের একজন মুখপাত্র জাবিউল্লাহ মুজাহিদ ঘোষণা করেছিলেন যে আনোয়ার উল হক নতুন তালেবান আমির, হিবাতুল্লাহ আখুন্দজাদাকে আনুগত্যের প্রতিশ্রুতি করেছিলেন।    তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি
আঞ্চলিক মহাসড়ক ৭২০ বা মাগুরা–নড়াইল সড়ক বাংলাদেশের একটি আঞ্চলিক মহাসড়ক। সড়কটির মোট দৈর্ঘ্য । সড়কটি মাগুরা ও নড়াইল শহরকে যুক্ত করেছে।  সড়কটি মাগুরা শহরের পুরাতন বাস স্ট্যান্ড (এন৭-থেকে বের হয়েছে) থেকে শুরু হয়েছে। মাগুরা শহরে সড়কটি নড়াইল রোড নামে পরিচিত। সড়কটির  মাগুরা সড়ক ও জনপথ বিভাগের অধীনে রয়েছে। নড়াইল শহরের পুরাতন বাস টার্মিনাল মোড়ে (এন৮০৫-এর সাথে মিলিত হয়েছে) সড়কটি শেষ হয়েছে। নড়াইল শহরে সড়কটি মাগুরা রোড নামে পরিচিত। সড়কটির  নড়াইল সড়ক ও জনপথ বিভাগের অধীনে রয়েছে।   তথ্যসূত্র    বহিঃসংযোগ    গুগলে মাগুরা–নড়াইল সড়ক  বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:মাগুরা সদর উপজেলা বিষয়শ্রেণী:নড়াইল সদর উপজেলা